ARCHIVES HISTORIQUES 
DE LA COMMISSION 
 
 
 
COLLECTION RELIEE DES 
DOCUMENTS "COM" 
 
 
 
 
COM (85) 3 20 
 
 
 
Vol. 1985/0 132 
  
 
Disclaimer  
Conformément au règlement (CEE, Euratom) n° 354/83 du Conseil du 1er février 1983 
concernant l'ouverture au public des archives historiques de la Communauté économique 
européenne et de la Communauté européenne de l'énergie atomique (JO L 43 du 15.2.1983, 
p. 1), tel que modifié par le règlement (CE, Euratom) n° 1700/2003 du 22 septembre 2003 
(JO L 243 du 27.9.2003, p. 1), ce dossier est ouvert au public. Le cas échéant, les documents 
classifiés présents dans ce dossier ont été déclassifiés conformément à l'article 5 dudit 
règlement. 
In accordance with Council Regulation (EEC, Euratom) No 354/83 of 1 February 1983 
concerning the opening to the public of the historical archives of the European Economic 
Community and the European Atomic Energy Community (OJ L 43, 15.2.1983, p. 1), as 
amended by Regulation (EC, Euratom) No 1700/2003 of 22 September 2003 (OJ L 243, 
27.9.2003, p. 1), t his file is open to the public. Where necessary, classified documents in this 
file have been declassified in conformity with Article 5 of the aforementioned regulation.  
In Übereinstimmung mit der Verordnung (EWG, Euratom) Nr. 354/83 des Rates vom 1. 
Februa r 1983 über die Freigabe der historischen Archive der Europäischen  
Wirtschaftsgemeinschaft und der Europäischen Atomgemeinschaft (ABI. L 43 vom 15.2.1983,  
S. 1), geändert durch die Verordnung (EG, Euratom) Nr. 1700/2003 vom 22. September 2003  
(ABI. L 243 v om 27.9.2003, S. 1), ist diese Datei der Öffentlichkeit zugänglich. Soweit  
erforderlich, wurden die Verschlusssachen in dieser Datei in Übereinstimmung mit Artikel 5  
der genannten Verordnung freigegeben.  
ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
00Μ(θ5) 320 τελικό 
Βρυξέλλες, 24 Ιουνίου 1985
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ 
ΠΡΟΣ ΤΟ ΕΥΡΩΠΑΪΚΟ ΣΥΜΒΟΥΛΙΟ 
ΣΧΕΤΙΚΑ ΜΕ ΤΗΝ ΕΝΙΣΧΥΣΗ
λ  ΤΗΣ ΤΕΧΝΟΛΟΓΙΚΗΣ ΣΥΝΕΡΓΑΣΙΑΣ ΣΤΗΝ ΕΥΡΩΠΗ
Μιλάνο 28/29 Ιουνίου 1985
00Μ(85) 320 τελικό

ΠΡΟΣ ΜΙΑ ΚΟΙΝΟΤΗΤΑ ΤΗΣ ΤΕΧΝΟΛΟΓΙΑΣ
I. Η ΠΡΟΚΛΗΣΗ
1. Η ενίαχυοη της τεχνολογικής βάσης της Κοινότητας
2. Η ευρωπαϊκή απάντηση
α) Η κοινοτική διάσταση
β) Να επιτευχθεί η αλληλοστήριξη των εθνικών και κοινοτικών 
προσπαθειών
I I . ΤΡΟΠΟΙ ΔΡΑΣΗΣ ΤΗς ΕΥΡΩΠΑΪΚΗΣ ΚΟΙΝΟΤΗΤΑΣ ΤΗΣ ΤΕΧΝΟΛΟΓΙΑΣ
1. Προώθηση, χωρίς καθυστέρηση, μεγάλων σχεδίων που μπορούν 
να φ^εργήσουν ως κίνητρα
2. Μορφές συνεργασίας
3. Η μέθοδος προσδιορισμού των κοινοτικών σχεδίων
4. Επιστράτευση των χρηματοδοτικών πόρων
5. Αυτονομία, αποκέντρωση και υπευθυνότητα
6. Συνοδευτικά μέτρα
III. ΠΟΛΙΤΙΚΗ ΔΕΣΜΕΥΣΗ ΤΟΥ ΕΥΡΩΠΑΪΚΟΥ ΣΥΜΒΟΥΛΙΟΥ
★
*  *
ΠΑΡΑΡΤΗΜΑ: υποδεικνυόμενα θέματα

ΠΡΟΣ ΜΙΑ ΚΟΙΝΟΤΗΤΑ ΤΗΣ ΤΕΧΝΟΛΟΓΙΑΣ
I. Η ΠΡΟΚΛΗΣΗ
1. Η ενίοχυοη της τεχνολογικής βάσης της Κοινότητας
Η τεχνολογική πρόοδος διαδραματίζει πρωταρχικό ρόλο στις κοινω­
νίες μας λόγω της επίδρασής της στην οικονομική ανάπτυξη και 
τη δημιουργία θέσεων απασχόλησης, την κοινωνική και μορφωτική 
πρόοδο, το περιβάλλον και την ασφάλεια. Επιβάλλεται όλο και 
περισσότερο σαν ένας παράγοντας στρατηγικής σημασίας τον οποίο 
η Κοινότητα, όπως το είχε υπογραμμίσει η Επιτροπή στην ανακοί­
νωσή της προς το Ευρωπαϊκό Συμβούλιο των Βρυξελλών το Μάρτιο 
1985, πρέπει να θέσει υπό έλεγχο, αφενός για να αντικαταστήσει 
την ανταγωνιστικότητά της και να βάλει τα θεμέλια μιας ισχυρότερης 
και σταθερότερης ανάπτυξης, και αφετέρου για να εξασφαλίσει 
μία εντονότερη σύγκλιση των οικονομιών της με την αύξηση του 
δυναμικού καινοτομίας όλων των κρατών μελών.
Πρέπει, λοιπόν η Κοινότητα να οργανωθεί επειγόντως, ώστε να 
ανορθώσει μία εξέλιξη σι συνέπειες της οποίας ονομάζονται 
σήμερα: απώλειες μέρους της αγοράς, μείωση της δημιουργίας 
θέσεων απασχόλησης, αυξημένη τεχνολογική εξάρτηση, μετανάστευση 
των ικανότερων ερευνητών. Η προσπάθεια αυτή, για να τεθούν 
οι νέες τεχνολογίες υπό τον κοινό έλεγχο των ευρωπαίων, εγγράφε- 
ται στην προέκταση του εγχειρήματος που αντιλήφθηκε με τη 
δήλωση Schuman, η οποία καλούσε τα ευρωπαϊκά έθνη να θέσουν 
από κοινού τις υλικές βάσεις της βιομηχανικής τους δύναμης.
Για το λόγο αυτό, η Επιτροπή θεωρεί ότι η ευρωπαϊκή απάντηση 
στην τεχνολογική πρόκληση προϋποθέτει σήμερα την ίδρυση μίας 
Ευρωπαϊκής Κοινότητας της Τεχνολογίας.

-  2 -
2. Η ευρωπαϊκή απάντηση
Η απάντηση αυτή, για να είναι αποτελεσματική και αξιόπιστη, 
πρέπει να ικανοποιεί δύο κριτήρια:
- να επωφελείται τα μέγιστα από την κοινοτική διάσταση
- να ευνοεί τη μεγαλύτερη δυνατή συνεργία μεταξύ των προσπα­
θειών που αναλαμβάνονται από τα κράτη μέλη και εκείνων που 
αναλαμβάνονται από την Κοινότητα.
α) Η κοινοτική διάσταση
Η κοινοτική διάσταση προσφέρει τα ακόλουθα πλεονεκτήματα:
- Παρέχει την εγγύηση ότι η ζήτηση για τα προϊόντα και τις 
υπηρεσίες που ικανοποιούνται από τα ευρωπαϊκά σχέδια,
θα μπορέσει να αναπτυχθεί δυναμικά με το άνοιγμα αντίστοι­
χων δημόσιων προμηθειών, καθώς και με τη θέσπιση διεθνών 
προτύπων που εμποδίζουν τον κατακερματισμό των αγορών 
και περιορίζουν τον ανταγωνισμό.
Υπάρχει, λοιπόν, στενή σχέση μεταξύ των προτάσεων της 
Επιτροπής για την πραγματοποίηση της μεγάλης αγοράς και 
εκείνων που αφορούν τη δημιουργία μιας Ευρωπαϊκής Κοινότητας 
της Τεχνολογίας.
- Η Κοινότητα εξασφαλίζει τη διασύνδεση μεταξύ της τεχνολογικής 
προσπάθειας και των κοινών πολιτικών και ιδίως της εμπορικής
«  πολιτικής και της πολιτικής του ανταγωνισμού.
- Χάρη στη συνεργασία και τις συναλλαγές, η κοινοτική διάστα­
ση αυξάνει το δυναμικό των αυστηρά εθνικών τεχνολογικών 
προγραμμάτων και επιτρέπει τη μείωση της σπατάλης που 
οφείλεται στις επαναλήψεις των ιδίων εργασιών.

- 3 -
- ΔIανοίγει μεγαλύτερες προοπτικές για τα πανεπιστήμια, 
τους ανεξάρτητους ερευνητές και τις ειδικευμένες MME, 
που οι αυστηρά διακυβερνητικές συνεργασίες έχουν την τάση 
μερικές φορές να παραμελούν, λόγω της πολυπλοκότητας των 
βιομηχανικών σχημάτων και των θεσμικών διαρθρώσεων.
Τέλος, τα κοινοτικά μέσα Ε και A είναι αμέσως διαθέσιμα 
και μπορούν λαμβανομένου υπόψη του επείγοντα χαρακτήρα, 
να προσαρμόζονται στις απαιτήσεις των διαφόρων σχεδίων. 
Ορισμένα τωρινά προγράμματα (ESPRIT, BRITE και η φάση 
καθορισμού του RACE) μπορούν να προσφέρουν τις απαραίτη­
τες δομές υποδοχής σε όσα από τα σχέδια θα αποτελούσαν 
τη φυσική τους προέκταση, όπως π.χ. οι τεχνολογίες των 
πληροφοριών, τα δίκτυα ευρείας ζώνης και τα νέα υλικά.
Στα πλεονεκτήματα της κοινοτικής διάστασης είναι δυνατό 
να έχουμε την τάση να αντί τάξουμε το πολύπλοκο και το δυσκίνητο 
των κοινοτικών διαδικασιών όσον αφορά τη λήψη των αποφάσεων 
και τη διαχείριση. Πρέπε ι ,  αντί θετά, να ορίσουμε ως στόχο 
την πληρη χρησιμοποίηση όλων των δυνατοτήτων που παρέχουν 
οι συνθήκες - και, εφόσον παραστεί ανάγκη, τη διευθέτηση 
των διατάξεών τους - ώστε να διασφαλιστεί ότι θα ληφθούν 
υπόψη τα συμφέροντα όλων και η ανάγκη για γρήγορη λήψη απο­
φάσεων, εύκαμπτη και αποκεντρωμένη διαχείριση και κατάλληλα 
χρηματοδοτικά σχήματα.
^  —° επιτευχθεί η αλληλοστήριξη των εθνικών και κοινοτικών 
προσπαθειών
Πρέπει να συνδεθούν μεταξύ τους προγράμματα που βρίσκονται 
σε διαφορετικά επίπεδα - εθνικό, διακυβερνητικό και κοινοτικό 
αλλά συμβάλλουν στην επίτευξη κοινών επιστημονικών και 
τεχνολογικών στόχων, ώστε να ενσωματωθούν σε μία πραγματικά

- 4 -
κοινοτική τεχνολογική στρατηγική. Πρέπει να επιτευχθεί η 
σύγκλιση των επιπτώσεων σχεδίων που ανήκουν:
- σε καθαυτό κοινοτικά προγράμματα
- σε πλήρως εθνικά προγράμματα
- σε κοινή εφαρμογή από ορισμένα κράτη, συμπεριλαμβανομένων 
και τρίτων χωρών, εθνικών δράσεων που περιλαμβάνουν, ενδε­
χομένως, μία συμπληρωματική συνεισφορά της Κοινότητας
- σε συνεργίες μεταξύ εθνικών και κοινοτικών προγραμμάτων 
που αποβλέπουν στους ίδιους στόχους.
Θα ήταν συνεπώς άτοπο να περιοριστεί η προσπάθεια της Κοινό­
τητας μόνο στο τμήμα της δημόσιας προσπάθειας, Ε και Α το 
οποίο χρηματοδοτεί με τους ιδίους πόρους της, έστω και αν 
το τμήμα αυτό πρόκειται να αναπτυχθεί σημαντικά.
II. ΤΡΟΠΟΙ ΔΡΑΣΗΣ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΤΗΣ ΤΕΧΝΟΛΟΓΙΑΣ
1. Προώθηση, χωρίς καθυστέρηση, μεγάλων σχεδίων που μπορούν 
να ενεργήσουν ως κίνητρα
Τα σχέδια αυτά πρέπει:
- να συνεπάγονται σημαντική τεχνική πρόοδο και να παρουσιάζουν 
μεγάλης σημασίας οικονομικά και κοινωνικά πλεονεκτήματα, 
ώστε να τονώνουν το ενδιαφέρον των επιχειρήσεων και να έχουν 
την ευρείσ υποστήριξη της κοινής γνώμης,
- να είναι αρκετά συγκεκριμένα ώστε να οδηγούν προς βιομηχανικές 
καινοτομίες που εγγράφονται στο πλαίσιο των στρατηγικών αγο­
ράς των κοινοτικών επιχειρήσεων ή στο πλαίσιο πρωτοβουλιών 
κοινωνικού ή μορφωτικού χαρακτήρα,

- 5 -
- να χρησιμοποιούν και να αξιοποιούν το τεχνολογικό προβάδισμα 
που ήδη έχει επιτευχθεί σε διάφορους τομείς στην Ευρώπη,
- να προσελκύουν τους ικανότερους "εγκέφαλους" γύρω από θέμα­
τα πολλαπλών επιστημονικών κλάδων.
Ορισμένα θέματα προσδιορίστηκαν βάσει των κριτηρίων που αναφέ- 
ρονται ανωτέρω και παρατίθενται στο παράρτημα.
Υποδεικνύουν σχέδια που αφορούν διάφορους τύπους δράσεων οι 
οποίες αλληλοστηρίζονται και αλληλοσυμπληρώνονται, 
π.χ. :
“ σχέδια στρατηγικής σημασίας με συγκεκριμένο στόχο
όπως, οι μεγάλοι ηλεκτρονικοί υπολογιστές ή το τραίνο μεγά­
λης ταχύτητας,
" έρευνες προηγμένης φάσης στον τομέα των γενετικών τεχνο-
λογιών - προϋπόθεση για την υλοποίηση πολύ σημαντικών σχεδίων 
- όπως τα υπεραγώγιμα υλικά και τα μικροκυκλώματα των 64 
ΐε,
~ επιστημονικούς ή τεχνολογικούς εξοπλισμούς μεγάλου μεγέθους, 
όπως ή "αριθμητική αεροσήραγγα" ή οι εγκαταστάσεις για τη 
μελέτη της συμπυκνωμένης ύλης, όπως το σύγχροτρο.
2. Μορφές συνεργασίας
Για την πραγματοποίηση φιλόδοξων προγραμμάτων πρέπει να διευρυνθεί 
το κοινοτικό πρόγραμμα-πλαίσιο και να αναζητηθούν στο εσωτερικό 
του πλαισίου αυτού μορφές συνεργασίας:
- που επιτρέπουν να συγκεντρωθούν γύρω από κάθε σχέδιο οι εταί­
ροι - κράτη, επιχειρήσεις και κέντρα ερευνών - που θέλουν 
να δεσμευθουν με βάση μία καθαρή εικόνα του κόστους και των 
κερδών της συνεργασίας τους,

- που οδηγούν στη δημιουργία βιομηχανικών  
ση διακυβερνητικών συνεργασιών, ώστε να  
καλύτερες πηγές εμπειρογνωμοσύνης,ομίλων και την οργάνω-  
κινητοποιούνται οι
- που στηρίζονται σε ένα ευρωπαϊκό δίκτυο ερευνητικών κέντρων  
και πανεπιστημίων που διατηρούν μεταξύ τους στενή επαφή και  
μπορούν να αποτελέσουν πόλους για τη γένεση και τη διάδοση  
της έρευνας και της τεχνολογίας,
- που επιτρέπουν τη συμμετοχή μη κοινοτικών εταίρων.
3. Η μέθοδος προσδιορισμού των κοινοτικών σχεδίων
. Δεδομένου ότι πρόκειται για σχέδια κοινοτικής πρωτοβουλίας,  
θα χρειαστεί για τον προσδιορισμό τους να πλαισιωθεί η Επι­
τροπή:
- από μία ομάδα πολύ υψηλού επιπέδου, που αποτελεί ται από κυβερ­
νητικούς αντιπροσώπους, για τον καθορισμό των επιλογών και
των θεμάτων στρατηγικής σημασίας,
- και, για το κάθε θέμα, από ομάδες εμπειρογνωμόνων από τον  
κόσμο της βιομηχανίας και της έρευνας, ώστε να προσδιοριστούν  
οι ακριβείς δράσεις, οι στόχοι τους, το κόστος τους, οι προθεσ­
μίες για την υλοποίησή τους.
. Η Επιτροπή θα μπορούσε, επίσης, να συμμετάσχει σε πρωτοβουλίες  
που έχουν ληφθεί από πολλά κράτη μέλη για την υλοποίηση συγκε­
κριμένων σχεδίων.

- 7 -
4. Επιοτράτευοη των χρηματοδοτικών πόρων
Η χρηματοδότηση των σχεδίων θα προβλεπόταν από τα κράτη μέλη,  
τις επιχειρήσεις, τα ινστιτούτα έρευνας και την Κοινότητα.
Ό σ ο ν  αφορά την Κοινότητα, το Ευρωπαϊκό Συμβούλιο, κατά τη  
διάρκεια των τελευταίων τεσσάρων συνεδριάσεών του, εξέδωσε  
τις πολιτικές επιλογές και τις αρχές τις σχετικές με τον προϋ­
πολογισμό που πρέπει να δώσουν τη δυνατότητα στην τελευταία  
να προσφέρει σημαντική χρηματοδοτική ενίσχυση για την πραγμα­
τοποίηση σχεδίων κοινοτικού ενδιαφέροντος, χωρίς να αυξηθεί  
το επίπεδο των ιδίων πόρων πέρα από τους προσανατολισμούς που  
αυτό το ίδιο το Συμβούλιο είχε καθορίσει.
Η εφαρμογή των εν λόγω προσανατολισμών πρέπει να επιτρέψει  
να υπάρξουν προοπτικές για τον προϋπολογισμό που να καθιστούν  
δυνατή μία σημαντική αύξηση των μέσων που προορίζονται για  
την κοινοτική Ε και Α.
Καθένας, όμως, μπορεί να εκτιμήσει το ύψος των χρηματοδοτικών  
κονδυλίων που απαιτούνται για να αντιμετωπιστεί ο ανταγωνισμός  
με άλλες χώρες, και συνεπώς πρέπει να αποδεχθεί την ανάγκη  
για μία βέλτιστη κατανομή των πόρων. Για το λόγο αυτό, πρέπει  
να ληφθούν υπόψη:
- οι χρηματοδοτικές συνεισφορές των κρατών μελών (στο πλαίσιο  
της νέας απόφασης για τους ίδιους πόρους),
- οι άλλοι τρόποι και μέσα χρηματοδότησης (σύναψη - παροχή
δανείων, ETE, ......).
5.
 Αυτονομία, αποκέντρωση και υπευθυνότητα
Η υλοποίηση κάθε σχεδίου ή κάθε οικογένειας σχεδίων πρέπει  
να αναλαμβάνεται από μία ομάδα όσο το δυνατό περισσότερο περιορι­
σμένου μεγέθους, στο εσωτερικό οργανώσεων που διαθέτουν την
1

-  8 -
αναγκαία αυτονομία και έχουν μία αποτελεσματική διαχείριση,  
που να θέτει ως στόχο την πραγματοποίηση προκαθορισμένων επιδό­
σεων εντός προθεσμιών που επιτρέπουν να αντληθεί όφελος από  
την προηγούμενη επιστημονική και βιομηχανική εμπειρία. Η ανά­
πτυξη τύπων της μορφής της κοινής επιχείρησης ή του κοινοτικού  
οργανισμού θα μπορούσε να ικανοποιήσει την εν λόγω απαίτηση  
για την αποκέντρωση της διαχείρισης.
6. Συνοδευτικά μέτρα
Η απάντηση της Κοινότητας στην τεχνολογική πρόκληση και το  
άλμα, από ποιοτικής πλευράς, που η τελευταία αυτή συνεπάγεται,  
απαιτούν σημαντική ενίσχυση των μέτρων που αποβλέπουν στη συγκρό­
τηση μίας πραγματικής "Ευρώπης των ερευνητών".
Απέναντι στους περιορισμούς που μειώνουν την αποτελεσματικότητα  
του ευρωπαϊκού συστήματος Ε και Α, η Επιτροπή προτίθεται να  
εντείνει τη δράση της, ιδίως προς την κατεύθυνση των ακόλουθων  
στόχων:
- αξιοποίηση των ανθρώπινων πόρων, ιδίως με την ανάπτυξη της  
συνεργασίας μεταξύ της βιομηχανίας και των πανεπιστημίων,
- ενθάρρυνση των καινοτόμων επιχειρήσεων και ιδίως των MME,
- διάδοση των γνώσεων και ανάπτυξη μιας ελεύθερης αγοράς των  
πληροφοριών,
- ενίσχυση του κοινοτικού δικαίου της πνευματικής ιδιοκτησίας,
III. ΠΟΛΙΤΙΚΗ ΔΕΣΜΕΥΣΗ ΤΟΥ ΕΥΡΩΠΑΪΚΟΥ ΣΥΜΒΟΥΛΙΟΥ
Μπορούν να υπάρξουν διάφορες θεσμικές μορφές για τη γένεση  
της Ευρωπαϊκής Κοινότητας της Τεχνολογίας.
Οι μορφές αυτές εξετάζονται σε ξεχωριστό έγγραφο.

- 9 -
Όλες, όμως, οι μορφές αυτές έχους ως κύριο θεμέλιο μία επίσημη  
πολιτική δέσμευση που αναλαμβάνουν τα κράτη μέλη, ώστε να δώσουν  
στην Κοινότητά τους την αρμοδιότητα και τα μέσα για να δράσει  
στον τομέα αυτό. Την επικύρωση στο Μιλάνο αυτής της επίσημης  
δέσμευσης ζητά η Επιτροπή από το Ευρωπαϊκό Συμβούλιο.
Έ ν α  άμεσο βήμα θα έπρεπε να γίνει, αναθέτοντας στην Επιτροπή  
να κινήσει αμέσως τη διαδικασία προσδιορισμού σχεδίων που έχουν  
προτεραιότητα, ώστε να εγκριθούν ορισμένα σχέδια πριν από το  
τέλος του έτους.

-  10  -
ΠΑΡΑΡΤΗΜΑ
Υποδεικνυόμενα θέματα
1. Τεχνολογίες των πληροφοριών και σημαντικοί τομείς εφαρμογών  
όπως η ενοποιημένη παραγωγή με τη βοήθεια υπολογιστή, η  
τεχνητή νοημοσύνη και ο υπερυπολογιστής
2. Τεχνολογίες των ζώντων οργανισμών, ιδίως γενετική και βιομο-  
ριακές τεχνολογίες και οι εφαρμογές τους στην υγεία και
στο γεωργο-βιομηχανικό τομέα
3. Νέα υλικά, όπως οι υπεραγωγοί και τα κεραμικά
4. Λέιζερ και οπτικά μέσα
5. Επιστημονικά όργανα μεγάλου μεγέθους, όπως οι πηγές σωμάτι­
ό ίων/ακτινοβολίας και οι προηγμένες αεροσήραγγες
6. Τηλεπικοινωνίες ευρείας ζώνης
7. Νέα γενεά μεταφορικών μέσων
8. Χρησιμοποίηση του διαστήματος
9. Κατάκτηση του θαλάσσιου περιβάλλοντος και γεωτρήσεις μεγάλου  
βάθους
10. Τεχνολογίες της εκπαίδευσης και της κατάρτισης.